Շառլվիլ Մեզիեր

Շառլվիլ Մեզիեր (), քաղաք Ֆրանսիայի հյուսիս-արևելքում, Արդեններ դեպարտամենտի վարչական կենտրոնը (Շամպան - Արդեն երկրամաս)։ Բնակչությունը՝ 49 975 մարդ (2009 թվականի դրությամբ)։

Պատմություն 
Շառլվիլլ-Մեզյեր կոմունան կազմավորվել է 1966 թվականին հինգ կոմունաների (Շառլվիլլ, Էտյոն, Մեզյեր, Մոոն, Մոնսի-Սեն-Պյեր) միացման արդյունքում։ Դեպարտամենտի պրեֆեկտուրան քաղաքների միացումից առաջ եղել է Մեզյերը։

Բնակչություն 
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներhttps://www.insee.fr/fr/information/2383265

Աշխարհագրություն 
Շառլվիլլ-Մեզյերի միջով հոսում է Մաաս գետը, որի հունը բաժանում է քաղաքը Շառլվիլլ և Մեզյեր հատվածների։ Գետի հովտում, որտեղ տեղակայված է քաղաքը, հաճախ լինում են ջրհեղեղներ։ Ամենաուժեղները տեղի են ունեցել 1993 թվականի դեկտեմբերին և 1995 թվականի հունվարին։

Շառլվիլլ-Մեզյերը գտնվում է սահմանի վրա, որը բաժանում է Հյուսիս-Ֆրանսիական իջվածքը (քաղաքից հարավ) և Արդենները (քաղաքից հյուսիս)։ Քաղաքում է գտնվում 196 մ բարձրություն ունեցող Օլիմպոս լեռը։ Քաղաքի մակերեսը կոմունաների միացումից հետո կազմում է 3144 հա, իսկ բարձրությունը քաղաքի սահմաններում ծովի մակարդակից կազմում է 150 մ։
 
Քաղաքը գտնվում է Արդեններ դեպարտամենտի հյուսիսում, Ռեյմսից 87 կմ դեպի հյուսիս-արևելք և Փարիզից 239 կմ հեռավորության վրա։ 130 կմ դեպի արևելք գտնվում է Լյուքսեմբուրգը, իսկ 90 կմ դեպի հյուսիս՝ բելգիական Շառլեռուա քաղաքը և 150 կմ հեռավորության վրա՝ Բրյուսելը։

Բելգիայի հետ սահմանը գտնվում է քաղաքից ընդամնեը 15 կմ հեռավորության վրա։

Կլիմա

Քույր-քաղաքներ 
Շառլվիլլ-Մեզյեր քաղաքն ունի 7 քույր-քաղաք.
  Նևեր, Ֆրանսիա
  Մանտովա, Իտալիա
  Դյուլմեն, Գերմանիա
  Օյսկիրխեն, Գերմանիա
  Նորդհաուզեն, Գերմանիա
  Իիդա, Ճապոնիա
  Հարեր, Եթովպիա

Հայտնի ծնունդներ 
 Ժան Նիկոլա Արթյուր Ռեմբո

Ծանոթագրություններ 

Ֆրանսիայի քաղաքներ
1966 թվականին հիմնադրված բնակավայրեր